PROTOKOL

 O IZMJENAMA I DOPUNAMA

 PROTOKOLA O SPROVOĐENJU SPORAZUMA

 IZMEĐU

 VIJEĆA MINISTARA BOSNE I HERCEGOVINE

I

VLADE REPUBLIKE SLOVENIJE

O ZAPOŠLJAVANJU DRŽAVLJANA BOSNE I HERCEGOVINE

 U REPUBLICI SLOVENIJI

Na temelju članka 7. Sporazuma između Vijeća ministara Bosne i Hercegovine i Vlade Republike Slovenije o zapošljavanju državljana Bosne i Hercegovine u Republici Sloveniji od 22. lipnja 2011. godine (u daljnjem tekstu: Sporazum), nadležna tijela su se dogovorila sljedeće:

Članak 1.

1. U članku 3. Protokola o sprovođenju Sporazuma od 22. lipnja 2011. godine (u daljnjem tekstu: Protokol) stavak (2) mijenja se i glasi:

„(2) Poslodavac na obrascu PD označava da li želi poimenično zaposlenje ili će konačni izbor kandidata izvršiti na temelju intervjua ili samo na temelju dostavljenog mu prijedloga odgovarajućih kandidata i potrebne dokumentacije.“

1. U stavku (3) riječi: „zakonom koji uređuje zapošljavanje i rad stranaca“ zamjenjuju se riječima: „pravnim propisima države zaposlenja“.

Članak 2.

1. U članku 4. stavku (2) Protokola iza riječi: „selekciju kandidata“ dodaju se riječi: „ili u slučaju poimeničnog zaposlenja samo informira i poziva kandidat“.
2. U stavku (4) iza druge alineje dodaje se treća alineja, koja glasi:

„- dokaz o prijavi nezaposlene osobe kod nadležne javne službe za zapošljavanje u državi podrijetla.“

1. U stavku (7) iza riječi „stručnog“ dodaju se riječi: „ili poimeničnog“.

Članak 3.

1. U članku 6. stavku (1) Protokola iza riječi „TUJ-BiH“ dodaju se nove riječi: „najkasnije 30 dana nakon izdavanja obavijesti iz članka 3. stavak (3) Protokola.“
2. U stavku (2) prvoj alineji Protokola iza riječi „Protokola“ dodaju se riječi: „potvrđen od strane nadležnog nositelja u državi podrijetla,“.

Članak 4.

Ovaj Protokol stupa na snagu istovremeno sa Sporazumom o izmjenama i dopunama Sporazuma.

Sačinjeno u Sarajevu, dana 24.10.2016. godine, u dva izvornika, na službenim jezicima Bosne i Hercegovine (bosanskom, hrvatskom i srpskom) i slovenskom jeziku, pri čemu su svi tekstovi jednako vjerodostojni.

|  |  |
| --- | --- |
| Za Ministarstvo civilnih poslova Bosne i Hercegovine | Za Ministarstvo rada, obitelji, socijalnih poslova i jednakih mogućnosti Republike Slovenije |

 dr. sci. Adil Osmanović dr. sci. Anja Kopač Mrak